钦定古今图书集成/明伦汇编/氏族典/第432卷 > 赵庸
## 钦定古今图书集成/明伦汇编/氏族典/第432卷 > 赵庸

按《明外史赵庸传》：“庸，庐州人。兄仲中，元季屯巢湖为
水砦。俞通海等归太祖，仲中亦来归，累功为行枢密
院佥事。取安庆，命守之。陈友谅复破安庆，弃城走。太
祖诛仲中，而授庸枢密佥院，从破安庆，进参知政事。
吴平，擢中书左丞。洪武元年，命兼太子副詹事，河南
平，庸留守，寻移守保定。元将也速侵通州，从常遇春”
拒之。也速遁。遇春卒。命庸为副将军，封南雄侯。命理
山西军务，巡抚北边。二十三年坐胡党死，爵除。